open-index/open-wikipedia-markdown huggingface dataset:
ชาวไทยในอียิปต์

**ชาวไทยในประเทศอียิปต์** เป็นบุคคลที่มีเชื้อสายหรือสัญชาติไทยที่พำนักอยู่ในประเทศอียิปต์ แบ่งเป็นบุคคลที่เข้ามาศึกษา, ผู้ใช้แรงงาน และผู้พำนักถาวรจากการสมรส

## ประวัติ
ชาวไทยที่เข้ามาศึกษาส่วนใหญ่นับถือศาสนาอิสลาม และเข้าศึกษาในสถานศึกษาที่มีชื่อเสียงของประเทศอียิปต์ อย่างมหาวิทยาลัยอัลอัซฮัร (Al Azhar University) ซึ่งเป็นมหาวิทยาลัยที่มีชื่อเสียง และมีความเก่าแก่กว่ามหาวิทยาลัยออกซฟอร์ดของสหราชอาณาจักร นอกจากนี้ยังมีมหาวิทยาลัยอเมริกัน (The American University in Cairo) และมหาวิทยาลัยไคโรที่มีชื่อเสียงในการศึกษาด้านตะวันออกกลางและอาหรับศึกษา แต่การสมัครเข้าไม่สะดวกนักเพราะสภาการศึกษาของอียิปต์ยังไม่รับรองวุฒิการศึกษาของสถาบันการศึกษาในไทย

นอกจากนักศึกษาก็ยังมีชาวไทยที่เข้ามาประกอบอาชีพเช่น ร้านอาหารไทย โดยเฉพาะสปาและหมอนวดซึ่งมีชาวไทยทำมากกว่า 300–500 คน รองลงมาคือ ช่างทอง และช่างเพชร หรือบางส่วนได้สมรสกับชาวอียิปต์ ซึ่งมีหญิงไทยจำนวนมากสมรสกับชาวอียิปต์ในต่างเมืองโดยมิได้ติดต่อกับสังคมไทยในอียิปต์ตามหัวเมืองใหญ่เลย

วันที่ 24 กันยายน พ.ศ. 2562 เจ้าหน้าที่ตำรวจอียิปต์คุมตัวนักศึกษาไทยจากจังหวัดยะลา เพราะต้องสงสัยว่ามีความเชื่อมโยงกับผู้ก่อการร้ายไอเอส

## วัฒนธรรม
ชาวไทยในอียิปต์ซึ่งเป็นนักศึกษาทั้งหมดนับถือศาสนาอิสลาม หากเป็นกลุ่มผู้ใช้แรงงานหรือเข้ามาประกอบอาชีพส่วนใหญ่นับถือศาสนาพุทธ ในวัฒนธรรมไทยบางอย่างมีข้อแตกต่างกับวัฒนธรรมอาหรับ เช่น การก้มหัวของไทยเป็นที่พึงรังเกียจของชาวอาหรับด้วยมองว่า ขี้ขลาด หรือเรียกว่า "ยับบาน" หรือความอ้วนซึ่งชาวอาหรับนั้นชอบ แต่หญิงไทยมักกลัวความอ้วน เป็นต้น

อย่างไรก็ตามแม้ว่าอียิปต์จะเป็นประเทศมุสลิมก็ตาม แต่คนที่มิได้นับถือศาสนาอิสลามก็สามารถอยู่ร่วมได้อย่างเป็นสุข ทั้งนี้ทางสถานเอกอัครราชทูตเองก็มีการจัดวันสงกรานต์แก่ชาวไทยในไคโร

## กิจกรรม
ชาวไทยในประเทศอียิปต์ส่วนใหญ่เป็นนักศึกษามุสลิม ด้วยเหตุนี้จึงได้มีการจัดโครงการอาหารฮาลาลให้กับนักศึกษาไทยมุสลิมในอียิปต์ พบว่านักศึกษาสามารถทำแผนธุรกิจได้ดีมาก โดยนักศึกษาบางคนอยากกลับไปตั้งโรงเรียน ทำธุรกิจท่องเที่ยว และเป็นล่าม

ชาวไทยในอียิปต์ได้เข้าร่วมกิจกรรมวันพ่อ และร่วมเฉลิมพระชนมพรรษาของพระบาทสมเด็จพระเจ้าอยู่หัวครบ 85 พรรษา ซึ่งจัดขึ้นในวันที่ 4 ธันวาคม พ.ศ. 2555 ณ สถานทูตไทยกรุงไคโร ในการนี้มีชาวไทยเข้ามาร่วมงานราว 350 คน และในปี พ.ศ. 2558 ประชาคมไทยในอียิปต์ได้จัดกิจกรรมปั่นเพื่อพ่อ ณ ปิรามิดกีซา โดยมีเจ้าหน้าที่ของอียิปต์คอยอำนวยความสะดวก

## อ้างอิง

## แหล่งข้อมูลอื่น
* 
* 

หมวดหมู่:ชาวไทยในต่างแดน
หมวดหมู่:ประเทศอียิปต์
รายชื่อแชมเปียนทั้งหมดของดับเบิลยูดับเบิลยูอี

## แชมป์คนปัจจุบัน
#### รอว์

#### สแมคดาวน์

#### ไม่มีสังกัด
This title is available to Raw, SmackDown, and NXT.

## อ้างอิง

หมวดหมู่:เข็มขัดของดับเบิลยูดับเบิลยูอี
หมวดหมู่:รายชื่อแชมป์เปี้ยนมวยปล้ำอาชีพ
นิทิน ซอว์นีย์

**นิทิน ซอว์นีย์** (Nitin Sawhney) เกิดเมื่อปี 1964 ที่ประเทศอังกฤษ เป็นลูกครึ่ง อินเดีย-อังกฤษ และ เป็น นักดนตรี และ ผู้ประพันธ์ดนตรี นิทิน ซอว์นีย์ ออกอัลบั้มมาแล้ว 8 ชุด ยังเคยรวมงานกับ นักร้องชื่อดัง อย่าง พอล แม็คคาร์ตนีย์ และ อิโมเก็น ฮีป ในอัลบั้มชุด London Undersound

## ผลงาน

### อัลบั้ม
*London Undersound (2008) Cooking Vinyl 
*Philtre (2005) V2 
*Human (2003) V2 
*Prophesy (2001) V2/BMG 
*Beyond Skin (1999) Outcaste Records 
*Displacing the Priest (1996) Outcaste Records 
*Migration (1995) Outcaste Records 
*Spirit Dance (1994) World Circuit 

### รวมเพลง
*In The Mind Of... (2007) District 6 
*All Mixed Up (2004) V2 
*Fabric Live 15 (2004) Fabric

## แหล่งข้อมูลอื่น
*http://radio.sanook.com/artist/profile/Nitin-Sawhney/50288/

หมวดหมู่:นักดนตรีชาวอังกฤษ
หมวดหมู่:ชาวอังกฤษเชื้อสายอินเดีย
หมวดหมู่:บุคคลจากเทศมณฑลเคนต์
ดาราศาสตร์และฟิสิกส์ดาราศาสตร์โอลิมปิกระหว่างประเทศ

**การแข่งขันดาราศาสตร์และฟิสิกส์ดาราศาสตร์โอลิมปิกระหว่างประเทศ** (: IOAA) มีการจัดการแข่งขันสำหรับนักเรียนระดับชั้นมัธยมศึกษาขึ้นทุก ๆ ปี เป็นสาขาหนึ่งในสาขาของโอลิมปิกวิชาการ โดยได้จัดตั้งขึ้นเพื่อให้เป็นองค์การที่จัดตั้งขึ้นเพื่อให้มีการแข่งขันดาราศาสตร์และฟิสิกส์ดาราศาสตร์ที่มีความเป็นนานาชาติอย่างแท้จริง โดยกรรมการการแข่งขันจะได้รับการคัดเลือกโดยการเลือกตั้งจากสมาชิกของทุก ๆ ประเทศที่เข้าร่วมแข่งขัน โดยการแข่งขันครั้งแรกจัดขึ้น ณ จังหวัดเชียงใหม่ ประเทศไทย เพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 และสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี ในโอกาสพระราชพิธีฉลองพระชนมายุ 7 รอบ 6 พฤษภาคม 2550

## สถานที่จัดการแข่งขัน

## ผลการแข่งขันของผู้แทนประเทศไทย

## แหล่งข้อมูลอื่น
* เว็บไซต์การแข่งขันฯ ครั้งที่ 1 
* เว็บไซต์การแข่งขันฯ ครั้งที่ 2 
* เว็บไซต์การแข่งขันฯ ครั้งที่ 3 
*  เว็บไซต์การแข่งขันฯ ครั้งที่ 4 
*  เว็บไซต์การแข่งขันฯ ครั้งที่ 5
* เว็บไซต์การแข่งขันฯ ครั้งที่ 6 
* เว็บไซต์การแข่งขันฯ ครั้งที่ 7 

## ดูเพิ่ม
* โอลิมปิกวิชาการ

หมวดหมู่:โอลิมปิกวิชาการ
ชาติพันธุ์วรรณนา

**ชาติพันธุ์วรรณนา** () เป็นชาติพันธุ์วิทยาและมานุษยวิทยาสาขาหนึ่งที่ศึกษาและอธิบายวัฒนธรรมและพฤติกรรมแบบต่าง ๆ ของกลุ่มคน ระบบ แบบแผนทางสังคม ศาสนา ขนบธรรมเนียมประเพณี และวิถีชีวิตของกลุ่มคนนั้น ๆ  โดยใช้วิธีการคำนึงถึงข้อเท็จจริงแห่งประเด็นศึกษา มากกว่าจะใช้วิธีการตามหลักทั่วไป อาทิ การตั้งสมมุติฐาน การสัมภาษณ์ และการทำแบบสอบถาม 

## อ้างอิง

หมวดหมู่:ชาติพันธุ์วิทยา
หมวดหมู่:ชีววิทยา
หมวดหมู่:มานุษยวิทยา
โฮโมโฟเบีย

[thumb|การฉายไฟสีรุ้งที่อาคารในจตุรัสกลางเมือง[อะเบอร์ดีนในสก็อตแลนด์เนื่องในวันต่อต้านโฮโมโฟเบียโลก (IDAHOT)]]
**โฮโมโฟเบีย** หรือ **อาการเกลียดหรือกลัวผู้มีความหลากหลายทางเพศหรือรักร่วมเพศ** () คือการกลัวอย่างไม่มีเหตุผล การเกลียดชัง หรือการเลือกปฏิบัติ ต่อบุคคลที่มีรสนิยมรักร่วมเพศหรือพฤติกรรมรักเพศเดียวกัน และยังอธิบายถึงความกลัวหรือการดูถูกเลสเบียนและเกย์ รวมถึงพฤติกรรมต่าง ๆ ที่มาจากความรู้สึกเกลียดชัง ในบางแห่งจำกัดความโดยไม่มีคำว่า "อย่างไม่มีเหตุผล" และดูมุ่งเน้นไปที่พฤติกรรมมากกว่าแรงกระตุ้น คำว่า โฮโมโฟเบีย มีใช้ครั้งแรกในยุคสมัยใหม่ในปี 1971 ถึงแม้ว่าคำนี้จะเกิดขึ้นในช่วงกลางทศวรรษ 1950 ก็ตาม เป็นคำที่แสดงความเห็นกับพวกแสดงความเหยียดหยามกับกลุ่มที่มีทัศนะคติต่างกัน และกับนักวิจัยหลายคนเสนอความหมายของคำนี้อีกอย่างว่าเป็นการอธิบายถึง ความลำเอียงและการเลือกปฏิบัติ ต่อเกย์ เลสเบียน หรือผู้ที่มีความหลากหลายทางเพศ

โดยทั่วไปแล้วโฮโมโฟเบียจะพบในกลุ่มคนรักต่างเพศ โดยนักจิตวิทยาบางส่วนเชื่อมโยงโฮโมโฟเบียกับความกลัวที่จะรักเพศเดียวกัน ซึ่งอาจมีผลมาจากแบบตายตัวทางเพศในครอบครัว ซึ่งมีผู้ชายเป็นใหญ่และผู้หญิงอุทิศตัวต่อสามีและลูก เป็นความเชื่อฝังใจต่อบทบาทที่ถูกต้องเหมาะสมตามครรลองทางธรรมชาติ และผู้ที่ยึดติดดังกล่าวอาจรู้สึกถึงการถูกคุกคามของการมีอยู่ของเกย์และเลสเบียน เพราะเป็นกลุ่มที่มีแนวโน้มที่จะทำให้บทบาททางเพศที่พวกเขาคิดว่าถูกต้องตามธรรมชาติเกิดความสับสนและอาจรวมถึงการกลัวการรักเพศเดียวกัน ซึ่งการเป็นโฮโมโฟเบียส่วนใหญ่อาจมาจาก กลุ่มบุคคลที่ยึดถือบทบาททางเพศแบบตายตัว และกลุ่มคนที่เคร่งครัดตามคัมภีร์หรือคำสอนทางศาสนา นอกจากนี้แล้วการเป็นโฮโมโฟเบียอาจเกิดจากชายที่รักต่างเพศบางคนเกิดความกลัวหรือหวาดระแวงว่าจะถูกเพศชายด้วยกันทำล่วงละเมิดทางเพศ เช่นการลวนลาม หรือการข่มขืนทางทวารหนัก เป็นต้น ในบางกรณีการที่ผู้ชายบางคนมีความกลัวการที่จะถูกล้อเลียน ถูกเกลียดชัง หรือถูกสังคมตัดสินว่าเป็นเกย์นั้นก็อาจถูกจัดว่าเป็นโฮโมโฟเบียอย่างหนึ่ง

นอกจากนี้ยังมีคนที่รักเพศเดียวกัน ที่เป็นโฮโมโฟเบีย เป็นอันเนื่องมาจากทัศนคติเชิงลบที่สังคมมีต่อกลุ่มคนที่รักเพศเดียวกัน จึงทำให้พวกเขามีความรู้สึกเกลียดชังตัวเองลึก ๆ เนื่องจากถูกหล่อหลอมเลี้ยงดูมาจากทัศนคติและสังคมแบบนี้ 

โดยลักษณะที่อาจแสดงให้เห็นของบุคคลที่มีอาการโฮโมโฟเบีย เช่น การเรียกคนที่รักเพศเดียวกันในทางลบ เช่นคำว่า ตุ๊ด , แต๋ว , ตีฉิ่ง , ฟักทองบด , ผิดเพศ , ขุดทอง และ สายเหลือง เป็นต้น  นอกจากนี้ยังมีการกีดกันผู้ที่มีความหลากหลายทางเพศออกจากสังคม , หน้าที่การงาน , การกีดกันไม่ให้เข้าร่วมกิจกรรมต่าง ๆในสังคม , การคุกคามทางวาจา , การลดทอนความเป็นมนุษย์ , การใช้วาจาสบประมาท เยาะเย้ย ล้อเลียน กลั่นแกล้ง ดูถูก ด่าทอ  หรือในบางกรณีอาจถึงขั้นทำร้ายร่างกาย 

ในสหรัฐอเมริกาเคยมีเหตุการณ์ที่กลุ่มบุคคลที่มีอาการโฮโมโฟเบียได้ทำลายเอกสารหรือหนังสือ ที่ผู้เขียนมีชื่อหรือนามสกุลว่า Gay หรือในชื่อหนังสือมีคำว่า Gay โดยในกรณีดังกล่าวไม่ได้มีความเกี่ยวข้องกับกลุ่มของชายรักชายเลยทั้งสิ้น

## อ้างอิง

หมวดหมู่:ความเกลียดชัง
ทางแยกต่างระดับวังมะนาว

**ทางแยกต่างระดับวังมะนาว** () หรือ **แยกวังมะนาว** เป็นทางแยกต่างระดับแห่งหนึ่งในอำเภอปากท่อ จังหวัดราชบุรี
ตั้งอยู่บนถนนพระรามที่ 2 บริเวณกิโลเมตรที่ 84+041 ตัดกับถนนเพชรเกษม บริเวณกิโลเมตรที่ 125+175

## รูปแบบของทางแยกต่างระดับ
* สะพานข้ามทางหลวงของ ถนนพระรามที่ 2 ที่มาจากจังหวัดสมุทรสงคราม เข้าสู่  ถนนเพชรเกษม มุ่งหน้า ตัวเมืองราชบุรี
* สะพานข้ามทางหลวงของ  ถนนเพชรเกษม ที่มาจากจังหวัดเพชรบุรี เข้าสู่  ถนนพระรามที่ 2 มุ่งหน้า จังหวัดสมุทรสงคราม จังหวัดสมุทรสาคร และ  กรุงเทพฯ 
* ถนนระดับดินของ  ทางหลวงแผ่นดินหมายเลข 4 ที่มาจากจังหวัดราชบุรี มุ่งหน้าจังหวัดเพชรบุรี และมีทางเลี้ยวไปยัง  ถนนพระรามที่ 2
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* ทุกเส้นทางมีสะพานข้ามแยกเข้าหาถนนโดยตรง

วังมะนาว
วังมะนาว
ศาลา

__NOTOC__

thumb|260px|สะพานห้าศาลาในประเทศจีน
[thumb|260px|หนึ่งในสองศาลาที่ใช้ที่[พลาสเดส์โวสในปารีส]] 
**ศาลา** (, , ) แบ่งออกเป็นสองอย่าง

## สิ่งก่อสร้างอิสระ
ศาลาอาจจะหมายถึงสิ่งก่อสร้างอิสระที่สร้างไม่ไกลนักจากสิ่งก่อสร้างสำหรับการเป็นที่อยู่อาศัยที่สร้างขึ้นเพื่อความสำราญ ขนาดก็อาจจะใหญ่หรือเล็กก็ได้แต่จุดประสงค์ก็เพื่อใช้เป็นการพักผ่อนและหาความสำราญ ศาลาที่สร้างที่ใช้ประโยชน์หรือคำนึงถึงทิวทัศน์เรียกว่า “ศาลาสวน”

ศาลาที่ว่านี้อาจจะเป็นสิ่งก่อสร้างในสวนที่คล้ายคลึงกับเรือนฤดูร้อน (summer house) หรือ ศาลาเล็ก (kiosk) ที่นิยมสร้างกันในคริสต์ศตวรรษที่ 18 ที่เปรียบได้กับสิ่งก่อสร้างของอิตาลีที่เรียกว่า “คาสินา” ที่มาเรียกกันว่า  “คาสิโน” ในภาษาอังกฤษ ลักษณะของศาลาจะคล้ายกับวัดแบบกรีก/โรมัน ศาลาที่สร้างโดดอาจจะมีขนาดใหญ่กว่าตัวสิ่งก่อสร้างหลักก็ได้เช่นศาลาหลวงที่ไบรตัน ในอังกฤษ ซึ่งเป็นสิ่งก่อสร้างที่มีลักษณะเป็นแบบอินเดีย แต่ที่เรียกว่าเป็นศาลาแม้จะมีขนาดใหญ่โตเพราะจุดประสงค์ของการก่อสร้างก็เพื่อใช้เป็นสถานที่สำหรับการพักผ่อนและหาความสำราญ

ศาลากีฬามักจะเป็นสิ่งก่อสร้างที่สร้างติดกับบริเวณที่เล่นกีฬาที่ใช้สำหรับเปลี่ยนเสื้อผ้าหรือดื่มเครื่องดื่ม และมักจะมีระเบียงที่มีที่บังแดดที่ยื่นออกมาเพื่อใช้เป็นที่สำหรับสังเกตการณ์ คำว่าศาลาก็มักจะใช้กับสนามกีฬาโดยเฉพาะกับสนามเบสบอลเพื่อแสดงความแตกต่างระหว่างที่นั่งที่ราคาแพงที่มีร่มเงากับที่นั่งที่ราคาถูกกว่าที่ไม่มีร่มเงา

## สถาปัตยกรรมคลาสสิก
สิ่งที่สำคัญอีกอย่างหนึ่งคือการวางความสมดุลของสิ่งก่อสร้างของสถาปัตยกรรมคลาสสิกที่วาง “เอกมณฑล” (corps de logis) ซึ่งเป็นสิ่งก่อสร้างที่สำคัญที่สุดไว้ตรงกลางโดยมีปีกยื่นออกไปทางซ้ายและขวา ปีกสองข้างนี้อาจจะหยุดลงด้วย  “ศาลา” ซึ่งเป็นการแสดงถึงจุดจบของสิ่งก่อสร้างเหมือนกับการใช่จุดเมื่อจบประโยคในภาษาอังกฤษ

พลาสเดส์โวส (Place des Vosges) ในปารีส (ค.ศ. 1605-ค.ศ. 1612) ใช้ศาลาสองข้างที่หมายว่าเป็นตอนกลางของทางด้านเหนือและทางด้านใต้ที่เรียกว่า “ศาลาราชา” และ “ศาลาราชินี” ศาลาที่ว่านี้เป็นซุ้มสามโค้งซึ่งเป็นเหมือนเรือนเฝ้าประตู (gatehouse) ที่เป็นทางเข้าอันสมศักดิ์ศรีเข้ามาในจัตุรัส การสร้างเรือนเฝ้าประตูในฝรั่งเศสในรูปของศาลามีมาร้อยปีก่อนหน้านั้นแล้ว

ในชนบทศาลาเป็นสิ่งก่อสร้างที่ใช้ในการล่าสัตว์  “ศาลาแห่งกาลอง” (Pavillon de Galon) ในลูเบอรองในฝรั่งเศสเป็นตัวอย่างที่แสดงลักษณะของการก่อสร้างของคริสต์ศตวรรษที่ 18 ของศาลาล่าสัตว์ของเจ้านายในสมัยนั้น ศาลาตั้งอยู่บนสถานที่เดิมเป็นคฤหาสน์โรมันที่มีสวนแบบฝรั่งเศสที่ใช้ในการรับรองแขก

## อ้างอิง

## ดูเพิ่ม
* ศาลาไทย 
* ศาลาสวน 

## แหล่งข้อมูลอื่น

หมวดหมู่:สิ่งก่อสร้างแบ่งตามประเภท
*
พิดาน

__NOTOC__

**พิดาน** () คือโครงสร้างแบบเพดานที่ใช้เป็นร่มเงาหรือที่บัง พิดานอาจจะเป็นเต็นท์ก็ได้แต่โดยทั่วไปจะไม่มีพื้น

คำว่า “Canopy” มาจากภาษากรีกโบราณ “κωνώπειον” ที่แปลว่า “ที่บังที่กันแมลง” จากคำว่า “κώνωψ” ที่แปลว่า “หน้า-แหลม” ที่หมายถึงที่เป็นคำสมาสที่แปลว่า “ยุง” อักษร “o” ที่เปลี่ยนเป็น “a” อาจจะเป็นอิทธิพลจากชื่อสถานที่ในอียิปต์ที่คล้ายคลึงกันที่ชื่อ “Canopus”

“พิดาน” เป็นส่วนประกอบของสิ่งก่อสร้างที่ยื่นออกไปจากสิ่งก่อสร้างหลักที่ใช้เป็นสิ่งตกแต่งหรือเป็นที่หลบจากภาวะอากาศ พิดานใช้ตัวสิ่งก่อสร้างที่สร้างติดอยู่ในการรับน้ำหนัก และจะมีเสาอีกอย่างน้อยสองเสาที่ช่วยรับ ตอนบนอาจจะเป็นผ้าหรือโลหะ แต่ “พิดาน” ก็อาจจะเป็นสิ่งก่อสร้างที่เป็นอิสระได้เช่น “ศาลาสวน” ที่ทำด้วยผ้าใบ หรือ “คาบานา”

ผ้าที่ใช้สำหรับการทำ “พิดาน” ก็จะมีลักษณะต่าง ๆ ที่อาจจะเป็นวัสดุที่ทนทานต่อสภาวะอากาศ, มีสีสดใส, ทำความสะอาดได้ง่าย และทนไฟ โครงสร้างสมัยใหม่ก็เป็นโครงสร้างที่ทนทานเพิ่มขึ้นและกันสนิมที่ทำให้โครงสร้างมั่นคง, ราคาถูก และเป็นที่ต้องตากว่าเดิม

## อ้างอิง

## ดูเพิ่ม
* เบญจา

## แหล่งข้อมูลอื่น

หมวดหมู่:ส่วนประกอบของสิ่งก่อสร้าง
หมวดหมู่:หลังคา
ซุ้มชิโบเรียม

__NOTOC__

thumb|260px |“ซุ้มชิโบเรียม” เหนือแท่นบูชาภายในวัดซานตามาเรียอัซซันตาที่ลูยาโนในอิตาลี
**ซุ้มชิโบเรียม** () เป็นสิ่งก่อสร้างทางศาสนาที่เป็นซุ้มรองรับด้วยเสาสี่เสาที่ตั้งอยู่เหนือแท่นบูชาภายในบาซิลิกาหรือมหาวิหารหรือคริสต์ศาสนสถานอื่น ๆ ซุ้มชิโบเรียมอาจจะเรียกอย่างไม่ถูกต้องนักว่าเบญจา 

ซุ้มชิโบเรียมที่มีชื่อเสียงที่สุดคือซุ้มเซนต์ปีเตอร์ ที่สมเด็จพระสันตะปาปาเออร์บันที่ 8 ทรงจ้างให้จานโลเรนโซ แบร์นินีให้ออกแบบโครงสร้างสำหรับตั้งเหนือที่ฝังศพนักบุญปีเตอร์ระหว่างการก่อสร้างมหาวิหารเซนต์ปีเตอร์ ใหม่ในกรุงโรม แบร์นินีออกแบบซุ้มที่ประกอบด้วยเสาโซโลมอน (solomonic column) สี่เสาขนาดยักษ์รอบแท่นบูชาพร้อมด้วยหลังคา เสาโซโลมอนเดิมอุทิศให้แก่มหาวิหารโดยจักรพรรดิคอนสแตนตินที่ 1 ตามธรรมเนียมแล้วเชื่อกันว่าเป็นเสาที่มาจากวัดแห่งเยรุซาเล็ม แต่อันที่จริงแล้วเสาที่ว่าอาจจะมาจากวัดในไบแซนเทียม ส่วนล่างที่สุดของเสาของแบร์นินีเป็นร่องเกลียว ตอนกลางและตอนบนตกแต่งด้วยช่อมะกอกและใบเบย์ที่เต็มไปด้วยผึ้งและยุวเทพเล็ก ๆ ที่ฐานของเสาทุกเสามีตราอาร์มของสมเด็จพระสันตะปาปาเออร์บันที่ 8 และของตระกูลบาร์แบรินิที่มีสัญลักษณ์เป็นผึ้ง การออกแบบทำให้สร้างความรู้สึกว่าเกลียวม้วนตัวกันขึ้นไปทางตอนบนของซุ้ม

## อ้างอิง

## ดูเพิ่ม
* ศาลา 
* คริสต์ศาสนสถาน 

## แหล่งข้อมูลอื่น

หมวดหมู่:สถาปัตยกรรมคริสต์ศาสนสถาน
หมวดหมู่:ศาลา
ลานช้าง (แก้ความกำกวม)

**ลานช้าง** อาจหมายถึง

*ลานช้าง สิ่งก่อสร้างในกลุ่มปราสาทขอม
*จังหวัดลานช้าง จังหวัดหนึ่งของไทยในอดีต 
*อาณาจักรล้านช้าง อาณาจักรในอดีต
หอศีลจุ่มเนโอเนียน

__NOTOC__

**หอศีลจุ่มเนโอเนียน** () เป็นหนึ่งในคริสต์ศาสนสถานของโรมันคาทอลิกที่ตั้งอยู่ในเมืองราเวนนาซึ่งเป็นเมืองที่ได้รับเลือกจากองค์การยูเนสโกให้ขึ้นทะเบียนเป็นมรดกโลกทางวัฒนธรรมในปีค.ศ. 1996 เมืองราเวนนาตั้งอยู่ในแคว้นพีดมอนต์ทางตอนเหนือของประเทศอิตาลี

หอศีลจุ่มเนโอเนียนเป็นสิ่งก่อสร้างที่เก่าที่สุดแห่งหนึ่งในราเวนนาที่ก่อสร้างบนที่เดิมที่เป็นโรงอาบน้ำโรมัน (Roman bath) บางครั้งก็เรียกว่า “หอศีลจุ่มออร์โธด็อกซ์ ” เพื่่อไม่ให้สับสนกับหอศีลจุ่มอาริอันที่สร้างโดยพระเจ้าธีโอดอริคมหาราชห้าสิบปีต่อมา

หอศีลจุ่มแปดเหลี่ยมสร้างโดยสังฆราชเออร์ซัสในปลายคริสต์ศตวรรษที่ 4 ถึงต้นคริสต์ศตวรรษที่ 5 ให้เป็นส่วนหนึ่งของบาซิลิกาใหญ่ที่ถูกทำลายไปในปี ค.ศ. 1734 หอสร้างเสร็จโดยบาทหลวงเนออนในปลายคริสต์ศตวรรษที่ 5 เมื่อมีการเริ่มตกแต่งด้วยโมเสก ฐานเดิมของสิ่งก่อสร้างต่ำกว่าปัจจุบัน 3 เมตรซึ่งไม่สามารถทำให้เห็นลักษณะทรงของสิ่งก่อสร้างดั้งเดิมได้อย่างเต็มที่ การสร้างเป็นแปดเหลี่่ยมตรงกับลักษณะของการก่อสร้างหอศีลจุ่มโดยทั่วไปในสมัยการก่อสร้างสถาปัตยกรรมคริสเตียนตอนต้น ซึ่งเป็นสัญลักษณ์ของเวลาเจ็ดวันบวกอีกวันหนึ่งที่เป็นวันคืนชีพและวันแห่งชีวิตอันเป็นอมตะ

เพดานโมเสกเป็นภาพนักบุญจอห์นแบ็พทิสต์ทำพิธีล้างบาปให้พระเยซู (มีหนวด) ที่ยืนอยู่ในน้ำที่สูงถึงเอวในแม่น้ำจอร์แดน อีกด้านหนึ่งเป็นเทพเจ้านอกศาสนาแห่งแม่น้ำผู้ถือใบหญ้าในมือหนึ่งและเสื้อผ้าอีกมือหนึ่งที่เป็นสัญลักษณ์ของแม่น้ำจอร์แดน รอบภาพหรือรอบเพดานเป็นอัครสาวกสิบสององค์
left|thumb|โมเสกบนเพดาน
องค์การอนุสาวรีย์และสถานโบราณนานาชาติ (ICOMOS) กล่าวว่าหอศีลจุ่มเนโอเนียนเป็น “สิ่งก่อสร้างที่สมบูรณ์และอยู่ในสภาพที่ดีที่สุดที่ยังเหลือให้เห็นเป็นตัวอย่างของหอศีลจุ่มของคริสเตียนตอนต้นที่ยังรักษาความงดงามของรูปทรงของมนุษย์ในศิลปะที่มีอิทธิพลมาจากกรีกและโรมัน”

## อ้างอิง

## ข้อมูลเพิ่มเติม
* ราเวนนาและคริสต์ศาสนสถานของคริสเตียนยุคแรก
* คริสต์ศาสนสถาน
* หอศีลจุ่ม
* งานโมเสก
* ศิลปะคริสเตียนยุคแรก

## แหล่งข้อมูลอื่น

* The Mosaics of the Baptistry of Neon - Mosaic Art Source
* Battistero Neoniano - Sacred Destinations

 
หมวดหมู่:โบราณสถานศิลปะคริสเตียนเริ่มแรกแห่งราเวนนา
หมวดหมู่:โบสถ์คริสต์ในประเทศอิตาลี
นเโอเนียน
หมวดหมู่:สถาปัตยกรรมคริสเตียนเริ่มแรก
นมผง

thumb|นมผง
**นมผง** เป็นผลผลิตจากน้ำนม มีลักษณะเป็นผงแห้ง เนื้อละเอียด นำมาบริโภคโดยผสมกับน้ำอุ่น แล้วคนให้เข้ากัน เพื่อให้ทารกรับประทานแทนนมแม่  ผู้ใหญ่ก็สามารถรับประทานได้เช่นเดียวกัน มีความสะดวกในการเตรียม การเก็บรักษา  คุณค่าของนมผงไม่สามารถเทียบเท่านมแม่ได้ เนื่องจากนมผงทำมาจากนมโค ซึ่งแตกต่างจากนมแม่ซึ่งมีสารอาหารที่ดีกว่า มีภูมิคุ้มกันตามธรรมชาติที่รับมาจากแม่ ซึ่งเหมาะสมกับทารกที่สุด  การให้ทารกดื่มนมผงนั้น ควรใช้ในกรณีที่แม่ไม่สามารถผลิตน้ำนมได้ หรือใช้เพื่อต้องการให้ลูกเลิกดื่มนมแม่ หรือ การหย่านม เนื่องจากแม่อาจต้องไปทำงานไม่สะดวกกับการให้นมลูกในสถานที่ทำงาน และสามารถให้ผู้อื่นเป็นผู้ชงนมให้ลูกแทนผู้เป็นแม่ได้ ตามสัดส่วนการผสมที่กำหนดไว้

ปัจจุบันได้เพิ่มสารปรุงแต่งเพิ่อเพิ่มคุณค่าให้กับนมผงเช่น DHA (โอเมก้า 3) ARA เลซิทิน รวมไปถึงสารสกัดจากพืชผักผลไม้
นมผงเด็ก  ควรเลือกที่มีสารบำรุงพัฒนาการของเด็ก เช่น DHA (โอเมกา 3) ARA เลซิทิน
**นมอัดเม็ด** ก็ผลิตจากนมผง ซึ่งนำมาอัดขึ้นรูปเป็นเม็ด

หมวดหมู่:ผลิตภัณฑ์นม
กิ๊ก (แก้ความกำกวม)

**กิ๊ก** อาจหมายถึง
* กิ๊ก คำศัพท์ที่ใช้เรียกบุคคลที่มีความสัมพันธ์ด้วย
* เดอะ กิ๊ก ภาพยนตร์ไทย
* เดอะ กิ๊ก 2 ภาพยนตร์ไทย
* จิกะไบต์ หน่วยวัดขนาดของข้อมูลในคอมพิวเตอร์ บางครั้งย่อว่า กิ๊ก หรือ จิ๊ก
* เกียรติ กิจเจริญ นักแสดงชายชาวไทย ชื่อในวงการแสดงว่า ซูโม่กิ๊ก
* สุวัจนี ไชยมุสิก นักแสดงหญิงชาวไทย ชื่อเล่นว่า กิ๊ก
โซยุซ

**โซยุซ** (ซีริลลิก: Союз, อักษรละติน: Soyuz, IPA: /sɐˈjus/) เป็นคำในภาษารัสเซีย มีความหมายว่า **สหภาพ** (Union) มักใช้เป็นคำย่อสำหรับ *สหภาพสาธารณรัฐสังคมนิยมโซเวียต* หรือ *[[สหภาพโซเวียต]]* (*Soyuz Sovetskikh Sotsialisticheskikh Respublik*)  และยังสามารถหมายถึง
* โครงการโซยุซ โครงการสำรวจอวกาศของโซเวียต และรัสเซีย
** ยานโซยุซ ยานอวกาศในโครงการโซยุซ
** จรวดโซยุซ จรวดที่ใช้ขนส่งยานโซยุซ และโครงการอวกาศอื่นๆ

หมวดหมู่:คำและวลีภาษารัสเซีย
เวท

**เวท** อาจหมายถึง

* วิทยา, วิทยาการ, ศาสตร์, ความรู้ - คำ "เวท" หมายความว่า ความรู้ เช่น เภสัชเวท คือ วิทยาศาสตร์แขนงที่ว่าด้วยยาที่ได้จากพืช สัตว์และแร่ธาตุโดยตรง หรือสารที่เกิดจากสิ่งเหล่านั้น หรือวิทยาศาสตร์แขนงที่ว่าด้วยสมุนไพร
* เวทมนตร์ - ถ้อยคำศักดิ์สิทธิ์ที่ผูกขึ้นเป็นมนตร์หรือคาถาอาคมเมื่อนำมาเสกเป่าหรือบริกรรมตามลัทธิวิธีที่มีกำหนดไว้ สามารถให้ร้ายหรือดี หรือป้องกันอันตรายต่าง ๆ ตามคติไสยศาสตร์ได้
* คัมภีร์พระเวท - ชื่อคัมภีร์ภาษาสันสกฤตโบราณซึ่งเป็นพื้นฐานของศาสนาพราหมณ์ยุคแรก มีสี่คัมภีร์ดังต่อไปนี้ โดยสามคัมภีร์แรกเรียกว่า "ไตรเวท" หรือ "ไตรเพท" ต่อมารับอถรรพเวทหรืออาถรรพเวท เข้ามารวมเป็นสี่คัมภีร์เรียกว่า "จตุรเวท" หรือ "จตุรเพท"
** ฤคเวท - ว่าด้วยบทสวดสรรเสริญเทพเจ้าทั้งหลาย ตอนท้ายกล่าวถึงการสร้างโลกซึ่งต่อมาได้กลายเป็นต้นแบบความเชื่อของชาวอินเดีย
** ยชุรเวท - ว่าด้วยรายละเอียดการประกอบยัญพิธีและลำดับมนตร์ที่นำมาจากคัมภีร์ฤคเวทเพื่อสวดในขั้นตอนต่าง ๆ ของพิธี
** สามเวท - ว่าด้วยบทขับที่คัดเลือกมาจากประมาณหนึ่งในหกของฤคเวท และใช้เฉพาะในพิธีที่บูชาด้วยน้ำโสม
** อถรรพเวท หรือ อาถรรพเวท - เป็นเวทมนตร์คาถาเพื่อให้เกิดผลดีแก่ฝ่ายตน หรือผลร้ายแก่ฝ่ายศัตรู ตลอดจนการบันดาลสิ่งที่เป็นมงคลหรืออัปมงคล การทำเสน่ห์ การรักษาโรค และอื่น ๆ
* อุปเวท - คัมภีร์ "พระเวทรอง" ของอินเดียโบราณ เนื้อหามีลักษณะเป็นวิทยาการ ไม่นับว่าเป็นคัมภีร์ศาสนา ได้แก่
** อายุรเวท - วิชาแพทย์ ถือว่าเป็นสาขาของคัมภีร์อถรรพเวทหรืออาถรรพเวท
** ธนุรเวท - วิชายิงธนูและการใช้อาวุธอื่น ถือว่าเป็นสาขาของคัมภีร์ยชุรเวท
** คันธรรพเวท, คานธรรพเวท หรือ คนธรรพเวท - วิชาการดนตรี ถือว่าเป็นสาขาของคัมภีร์สามเวท
** สถาปัตยเวท - วิชาการก่อสร้าง ไม่ระบุว่าเป็นสาขาของคัมภีร์พระเวทใด, พัฒนามาเป็นสถาปัตยกรรมศาสตร์ในปัจจุบัน
* ยุคพระเวท - เรียกยุคแรกของศาสนาพราหมณ์จนถึงประมาณสมัยพุทธกาลว่า "ยุคพระเวท" มีวรรณกรรมหลักประกอบด้วยคัมภีร์พระเวท คัมภีร์พราหมณะ คัมภีร์อารัณยกะ และคัมภีร์อุปนิษัทรุ่นแรก
ถนนหลวงแพ่ง

**ถนนหลวงแพ่ง** () เป็นถนนสายหนึ่งในท้องที่เขตลาดกระบัง กรุงเทพมหานคร มีแนวสายทางต่อเนื่องจากถนนลาดกระบัง ซึ่งเริ่มต้นที่สะพานข้ามคลองหัวตะเข้ในท้องที่แขวงทับยาว เขตลาดกระบัง ไปทางทิศตะวันออกเฉียงใต้ ตัดกับถนนประชาพัฒนาและถนนมอเตอร์เวย์ จากนั้นจึงข้ามคลองทับยาวเข้าท้องที่แขวงขุมทอง เขตลาดกระบัง ตัดกับถนนขุมทอง-ลำต้อยติ่ง และไปสิ้นสุดที่สะพานข้ามคลองกาหลง (สุดเขตกรุงเทพมหานคร) ซึ่งต่อจากนี้ไปก็จะเป็นถนนเทพราช-ลาดกระบัง ในท้องที่ตำบลเปร็ง อำเภอบางบ่อ จังหวัดสมุทรปราการ

## ทางแยกที่สำคัญ

หลวงแพ่ง
หลวงแพ่ง
ถนนศรีบูรพา

**ถนนศรีบูรพา** () เป็นถนนสายหนึ่งของกรุงเทพมหานคร มีความยาวประมาณ 2 กิโลเมตร เริ่มจากถนนนวมินทร์ (สุขาภิบาล 1) ที่แยกที่ดิน ในท้องที่แขวงคลองจั่น เขตบางกะปิ ข้ามคลองลำพังพวย ผ่านถนนเสรีไทย (สุขาภิบาล 2) ที่แยกนิด้า ข้ามคลองแสนแสบ ไปสิ้นสุดที่ถนนรามคำแหง (สุขาภิบาล 3) ที่แยกบ้านม้า ในท้องที่แขวงหัวหมาก เขตบางกะปิ เป็นถนนขนาด 4 ช่องทางจราจรตั้งแต่ถนนนวมินทร์ถึงถนนเสรีไทย และจากถนนเสรีไทยถึงถนนรามคำแหงเป็นถนนขนาด 6 ช่องทางจราจร

ศรีบูรพา
ศรีบูรพา
ทางหลวงชนบท ฉช.3001

**ทางหลวงชนบท ฉช.3001 สายแยกทางหลวงหมายเลข 314 (กม.ที่ 14+800) - บ้านลาดกระบัง** มีชื่อที่นิยมเรียกกันทั่วไปหลายชื่อ คือ **ถนนฉะเชิงเทรา-อ่อนนุช**, **ถนนอ่อนนุช-ฉะเชิงเทรา**, **ถนนเทพราช**, **ถนนเทพราช-ลาดกระบัง**, **ถนนลาดกระบัง-เทพราช**, **ถนนเทพราช-อ่อนนุช** และ **ถนนอ่อนนุช-เทพราช** เป็นถนนสายหนึ่งของจังหวัดสมุทรปราการและจังหวัดฉะเชิงเทรา มีแนวสายทางต่อจากถนนหลวงแพ่ง (ที่มาจากแขวงขุมทอง เขตลาดกระบัง กรุงเทพมหานคร) เริ่มที่สะพานข้ามคลองกาหลงในเขตตำบลเปร็ง อำเภอบางบ่อ จังหวัดสมุทรปราการ และตัดผ่านท้องที่ตำบลคลองสวน อำเภอบางบ่อ จากนั้นจึงเข้าท้องที่ตำบลเทพราช และตัดผ่านพื้นที่ตำบลคลองประเวศ อำเภอบ้านโพธิ์ จังหวัดฉะเชิงเทรา โดยไปบรรจบกับถนนสิริโสธร ถนนสายนี้อยู่ในความรับผิดชอบของกรมทางหลวงชนบท

## ทางแยกที่สำคัญ

ฉช.3001
ฉช.3001
ฉช.3001
บ้าหอบฟาง

**บ้าหอบฟาง** เป็นอัลบั้มชุดแรกของสองพี่น้อง อัสนี-วสันต์ วางจำหน่ายครั้งแรกเมื่อปี พ.ศ. 2529 ในสังกัดไนท์สปอร์ต และได้ออกวางจำหน่ายอีกครั้งทั้งสองครั้งคือแบบผลิตและจำหน่ายโดย ออนป้า โดยเพิ่มเพลงบรรเลงท้ายแทรคอีก 4 เพลง วางจำหน่ายในปี พ.ศ. 2530 ครั้งที่ 2 วางจำหน่ายในสังกัดมอร์มิวสิกในเครือจีเอ็มเอ็ม แกรมมี่ โดยได้เรียงรายชื่อเพลงใหม่ โดยไม่เรียงเพลงตามต้นฉบับที่เคยวางแผงเมื่อปี 2529 และได้เพิ่ม 2 เพลง จากคอนเสิร์ตเหมือนข้าวเย็น เพิ่มไว้ในตอนท้าย และครั้งที่ 3 ทางค่ายมิวสิกมูฟเอนเตอร์เทนเมนต์ ก็ได้นำอัลบั้มนี้มาทำใหม่อีกครั้งในรูปแบบรีมาสเตอร์ โดยจัดทำขึ้นในโอกาสพิเศษ ครบรอบ 30 ปี อัลบั้ม บ้าหอบฟาง เมื่อปี 2559 บ้าหอบฟาง 30th Anniversary Remastered  ซึ่งสามารถรับฟังในรูปแบบดิจิตอลดาวน์โหลดและมิวสิกสตรีมมิง

อัลบั้มชุดนี้เป็นอัลบั้มที่นักวิจารณ์ยอมรับว่าเป็นอัลบั้มที่ดีที่สุดชุดหนึ่ง

## รายชื่อเพลง

## ทีมงาน
* โปรดิวเซอร์ : อัสนี โชติกุล , อัสนี โชติกุล & กฤษณ์ โชคทิพย์พัฒนา (เพลง กาละเทศะ)
* เอ็กซ์คูลซีฟโปรดิวเซอร์ : ไชยยงค์ นนทสุต
* มิกซ์ดาวน์ : กฤษณ์ โชคทิพย์พัฒนา
* ซาวด์เอนจิเนียร์ : แกรี่ เอ็ดเวิร์ด , แมง ณ ลำพูน
* ร้องนำ, กีต้าร์ไฟฟ้า , กีต้าร์อะคูสติก : อัสนี โชติกุล, วสันต์ โชติกุล
* นักร้องรับเชิญ : ยืนยง โอภากุล (แอ๊ด คาราบาว) (เพลง ไม่เป็นไร , วันนี้ วันดี วันที่เป็นไท , น้ำเอย น้ำใจ)
* ประสานเสียง : กฤษณ์ โชคทิพย์พัฒนา , กัลยารัตน์ วารณะวัฒน์ , สีส้ม เอี่ยมสรรพางค์
* กีต้าร์ไฟฟ้า : แหลม มอริสัน (เพลง ไม่เป็นไร)
* เปียโน , ซินธิไซเซอร์ , สตริง : วิชัย อึ้งอัมพร, อภิไชย เย็นพูนสุข
* เบสกีต้าร์ : ไพฑูรย์ วาทยะกร
* กลองโปรแกรม (Roland TR-707, Linn 9000) : กรเณศร์ วสีนนท์
* สถานที่บันทึกเสียงและมิกซ์ดาวน์ : ศรีสยาม สตูดิโอ

## อ้างอิง

หมวดหมู่:อัลบั้มเพลงไทยในปี พ.ศ. 2529
หมวดหมู่:อัลบั้มเพลงของอัสนี-วสันต์
หมวดหมู่:อัลบั้มเพลงไทยสากล
ไฟฟ้า (แก้ความกำกวม)

**ไฟฟ้า**  อาจหมายถึง

* ไฟฟ้า ในทางวิทยาศาสตร์ กล่าวถึงการเคลื่อนที่ของประจุไฟฟ้า
* การไฟฟ้านครหลวง รัฐวิสาหกิจสังกัดกระทรวงมหาดไทย มีหน้าที่ให้บริการจำหน่ายไฟฟ้าแก่ประชาชนในเขตนครหลวง ปัจจุบันมีเขตการจำหน่ายใน กรุงเทพมหานคร นนทบุรี และสมุทรปราการ (ในอดีตเขตการจำหน่ายของการไฟฟ้านครหลวงครอบคลุมถึงปทุมธานีด้วย)
* การไฟฟ้าส่วนภูมิภาค รัฐวิสาหกิจสังกัดกระทรวงมหาดไทย มีหน้าที่ให้บริการจำหน่ายไฟฟ้าแก่ประชาชนทั่วประเทศ ยกเว้นในเขตบริการของการไฟฟ้านครหลวง
* การไฟฟ้าฝ่ายผลิตแห่งประเทศไทย รัฐวิสาหกิจสังกัดกระทรวงพลังงาน มีหน้าที่ผลิตไฟฟ้าใช้ภายในประเทศ รวมถึงดูแลเขื่อนสำคัญในประเทศไทยที่ใช้ในการผลิตกระแสไฟฟ้า
ฟังก์ร็อก

**ฟังก์ร็อก** () เป็นแนวเพลงชนิดหนึ่งที่รวมองค์ประกอบของเพลงฟังก์และร็อกเข้าด้วยกัน เพลงในช่วงแรก ๆ เกิดขึ้นราวปลายทศวรรษ 1960 ถึงช่วงกลางทศวรรษ 1970 มีศิลปินอย่าง จิมี เฮนดริกซ์ เอกซ์พีเรียนซ์ (2 อัลบั้มหลัง), เอริกเบอร์ดอนแอนด์วอร์ ,ฟังก์คาเดลิก, เบตตี เดวิส และมาเธอร์สไฟเนสต์

## อ้างอิง

หมวดหมู่:ดนตรีร็อก
หมวดหมู่:ดนตรีฟังก์
ผักชีโรยหน้า (อัลบั้ม)

**ผักชีโรยหน้า** เป็นผลงานเพลงชุดที่ 2 ของสองพี่น้อง อัสนี-วสันต์ โดยเป็นผลงานที่สร้างทั้งความสำเร็จและชื่อเสียงให้กับสองพี่น้องอย่างเต็มที่ โดยมีเพลงดังอย่าง "ก็เคยสัญญา" ที่กลายเป็นกระแสทั่วบ้านทั่วเมืองในยุคนั้น โดยอัสนี เป็นผู้เขียนคำร้องเอง แต่ใช้นามปากกาว่า "สุนิสา ศารวรรณ"

และอัลบั้มชุดนี้ ยังเป็นจุดเริ่มต้นของ "เพลงซีรีส์" คือเพลงที่เป็นคนละเพลงกัน แต่มีเนื้อหาเหมือนเป็นเรื่องต่อกัน โดยเริ่มที่ชุดนี้ ในเพลง "บังอรเอาแต่นอน" และจะไปมีเนื้อหาต่อกันในเพลง "บังเอิญติดดิน" ในอัลบั้มต่อไป คือ "กระดี่ได้น้ำ"

นอกจากนี้ ในอัลบั้มชุดนี้ ยังมีนักดนตรีรับเชิญมากมายมาร่วมงานในการอัดเสียงชุดนี้

อัลบั้มชุดนี้ เป็นอัลบั้มเพียงชุดเดียวของ อัสนี-วสันต์ ที่ไม่มี สีส้ม เอี่ยมสรรพางค์ มาร่วมร้องคอรัส

## รายชื่อเพลง

## ทีมงาน
* โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, เบสกีต้าร์ – อัสนี โชติกุล
* โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, เบสกีต้าร์ - วสันต์ โชติกุล 
* มิกซ์ดาวน์ – กฤษณ์ โชคทิพย์พัฒนา, จอมนรงค์ วรบุตร
* ซาวด์เอนจิเนียร์ – แกรี่ เอ็ดเวิร์ด
* ประสานเสียง – กฤษณ์ โชคทิพย์พัฒนา, กัลยารัตน์ วารณะวัฒน์, กีรติ พรหมสาขา ณ สกลนคร
* กีต้าร์อะคูสติก – ฮัคกี้ ไอเคิลมานน์ (เพลง ขลุ่ยผิว)
* เปียโน – อภิไชย เย็นพูนสุข, สุรสีห์ อิทธิกุล (เพลง ผักชีโรยหน้า)
* ซินธิไซเซอร์, สตริง – อภิไชย เย็นพูนสุข, อนุวัฒน์ สืบสุวรรณ (เพลง ขลุ่ยผิว)
* เบสกีต้าร์ – ไพฑูรย์ วาทยะกร (เพลง เสี่ยวรำพึง)
* ขลุ่ย – เทวัญ ทรัพย์แสนยากร (เพลง ขลุ่ยผิว)
* เพอร์คัสชั่น – มืด ไข่มุก (เพลง บังอรเอาแต่นอน)
* โปรแกรมกลอง-เอกมันต์ โพธิ์พันธุ์ทอง (Uncredit)
* กลองชุด เพลง สายล่อฟ้า-เอกมันต์ โพธิ์พันธุ์ทอง (Uncredit)
* ซีเควนเซอร์ โปรแกรมเมอร์ – กฤษณ์ โชคทิพย์พัฒนา
* สถานที่บันทึกเสียงและมิกซ์ดาวน์ – คาราบาว (เซ็นเตอร์สเตจ) สตูดิโอ - ก.พ.-มี.ค. 30

หมวดหมู่:อัลบั้มเพลงไทยในปี พ.ศ. 2530
หมวดหมู่:อัลบั้มเพลงของอัสนี-วสันต์
หมวดหมู่:อัลบั้มเพลงของค่ายจีเอ็มเอ็ม แกรมมี่
ภาษา (แก้ความกำกวม)

**ภาษา**เป็นชุดสัญลักษณ์ที่ใช้แทนความหมายเพื่อการสื่อสาร เช่น
* ภาษา ในความหมายที่กล่าวถึงภาษาพูด หรือ ภาษาเขียน เช่น ภาษาไทย ภาษาจีน ภาษาอังกฤษ ภาษาญี่ปุ่น
* ภาษาธรรมชาติ หรือ ภาษามนุษย์ ภาษาที่มนุษย์ใช้สื่อสารกัน
* ภาษาคอมพิวเตอร์ ใช้ในเพื่อสั่งการและสื่อสารกับคอมพิวเตอร์
* ภาษาสัญลักษณ์ (Formal langua ge) ใช้ในการสื่อสารเรื่องราวทางวิทยาศาสตร์และคณิตศาสตร์

หมวดหมู่:ภาษา
มานพ อุดมเดช

**มานพ อุดมเดช** เป็นผู้กำกับภาพยนตร์ นักเขียนบทภาพยนตร์ชาวไทย นอกจากนั้นยังเป็นนักเขียนนวนิยาย และนักวิจารณ์ภาพยนตร์ เคยเขียนบทความประจำในนิตยสาร"ถนนหนังสือ" และนิตยสารข่าวพิเศษอาทิตย์รายสัปดาห์ 

มีผลงานกำกับภาพยนตร์ครั้งแรกเมื่อ พ.ศ. 2521 เป็นภาพยนตร์กึ่งสารคดีเรื่อง ประชาชนนอก เป็นโครงการของสภาคาทอลิกแห่งประเทศไทยเพื่อการพัฒนา (Catholic Council of Thailand for Development (CCTD) เพื่อให้ความรู้แก่ประชาชนในเรื่องเศรษฐกิจ การเมือง และวัฒนธรรม 

## ผลงาน
### กำกับภาพยนตร์
* *[[ประชาชนนอก]]* (2524)
* *[[หย่าเพราะมีชู้]]* (2528)
**[[ฉันรักผัวเขา]]* (2530)
* *[[ครั้งเดียวก็เกินพอ]]* (2531)
* *[[กะโหลกบางตายช้า กะโหลกหนาตายก่อน]]* (2534)
* *[[ดอกไม้ในทางปืน]]* (2542)
* *[[คืนบาป พรหมพิราม]]* (2546)
* *[[ตุ๊กแกผี]]* (2547)
* *[[สวย...ซามูไร]]* (2552)

### บทภาพยนตร์

* *[[ประชาชนนอก]]* (2524)
* *[[ครั้งเดียวก็เกินพอ]]* (2531)
* *[[กะโหลกบางตายช้า กะโหลกหนาตายก่อน]]* (2534)
* *[[โจ๋ไม่โจ๋หัวใจให้โจ๋]]* (2535)
* *[[ศยามล]]* (2538)
* *[[ดอกไม้ในทางปืน]]* (2542)
* *[[โบอา งูยักษ์]]* (2549)
* *[[สวย...ซามูไร]]* (2552)

### แสดงละครโทรทัศน์

* *[[แม่นาค]]* (2542) รับบท กำนันแจ้ง

### กำกับละครโทรทัศน์
* *เผื่อใจไว้เจ็บ* (2541) ทางช่อง 7
* *ดั่งไฟใต้น้ำ* (2542) ทางช่อง 7

## อ้างอิง

## แหล่งข้อมูลอื่น
* 
* 
* 

หมวดหมู่:ผู้กำกับภาพยนตร์ชาวไทย
หมวดหมู่:ผู้กำกับละครโทรทัศน์ชาวไทย
หมวดหมู่:นักเขียนชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นักวิจารณ์ภาพยนตร์
ศาลาสวน

__NOTOC__

[thumb|280px |ศาลาสวนใน[สวนพฤกชาติที่สิงคโปร์]]
**ศาลาสวน** หรือ **ศาลากาซีโบ** () หมายถึงสิ่งก่อสร้างที่มักจะเป็นทรงแปดเหลี่ยมหรือกลมที่มักจะสร้างในอุทยาน, สวนสารธารณะ, สวน หรือบริเวณที่เป็นที่สาธารณะ 

ศาลาสวนอาจจะเป็นสิ่งก่อสร้างที่เป็นอิสระหรือสิ่งก่อสร้างที่สร้างติดกำแพงสวนที่มีหลังคาและเปิดรอบด้าน ที่ใช้เป็นที่หลบแดดหลบฝน, ที่พักผ่อน, ที่พักอาศัยอย่างง่ายๆ หรือสิ่งตกแต่งสวน ศาลาสวนบางศาลาก็ใหญ่พอที่ใช้สำหรับกลุ่มนักดนตรีผู้เล่นดนตรีสำหรับผู้ที่มานั่งชมหรือเดินผ่านไปมา โดยเฉพาะในเมืองน้ำแร่เช่นในสาธารณรัฐเช็ก

## ประวัติ
ศาลาสวนเป็นสิ่งก่อสร้างในสวนชนิดหนึ่งที่ประโยชน์ของการใช้สอยคล้ายกับศาลา, ศาลาเล็ก, หอทัศนา,  สิ่งก่อสร้างตกแต่ง,  ซุ้มไม้เลื้อย และอื่นๆ ศาลาสวนเป็นสิ่งก่อสร้างที่นิยมสร้างกันในบริเวณที่มีอากาศอบอุ่นที่พบในข้ออ้างอิงจากวรรณกรรมของจีน, เปอร์เชีย และในวัฒนธรรมโบราณที่เก่าแก่เป็นพันๆปี ตัวอย่างของศาลาสวนก็ได้แก่ศาลาสวนที่กว่างโจวhttp://commons.wikimedia.org/wiki/File:WuXianGuan-yard-gazebo-0513.jpgในประเทศจีนเป็นต้น

ในประวัติศาสตร์ของสหรัฐอเมริกาศาลาสวนมักจะเป็นสิ่งก่อสร้างสำหรับผู้มีอันจะกินเท่านั้น จอร์จ วอชิงตันก็มีศาลาสวนแปดเหลี่ยมที่จอร์จ วอชิงตันที่คฤหาสน์ส่วนตัวที่เมานท์เวอร์นอนในเวอร์จิเนีย ทอมัส เจฟเฟอร์สันบรรยายถึงศาลาสวนแต่เรียกว่า “ศาลา” (pavilion) หรือ “เรือนฤดูร้อน” และตั้งใจที่จะสร้างขึ้นสามเรือนโดยแต่ละเรือนก็จะมีลักษณะต่างกันที่ที่คฤหาสน์ส่วนตัวที่มองติเชลโลในเวอร์จิเนียแต่ก็สร้างได้เพียงเรือนเดียว

คำว่า “gazebo” เริ่มใช้เป็นครั้งแรกโดยสถาปนิกชาวอังกฤษวิลเลียม และจอห์น ฮาล์ฟเพนนีในหนังสือ “สถาปัตยกรรมชนบทแบบรสนิยมจีน” (Rural Architecture in the Chinese Taste) ที่เขียนในปี ค.ศ.1750 ภาพที่ 55 ของหนังสือชื่อ “ระดับตำแหน่งของศาลาสวนจีน” แสดงภาพหอจีนหรือศาลาสวนจีนที่ตั้งอยู่บนหินที่ยกสูงขึ้นมาพอสมควร และระเบียงรอบๆ ที่ทำให้สิ่งก่อสร้างดูสมบูรณ์ขึ้น

ที่มาของคำไม่เป็นที่ทราบแน่นอนและไม่มีรากที่สามารถบอกได้ว่ามีความสัมพันธ์กับตระกูลภาษายุโรป การสันนิษฐานก็มีกันไปต่างๆ เช่นมาจากคำอุทานในภาษาฝรั่งเศสว่า “Que c'est beau” (สวยอะไรอย่างนั้น) หรือจากภาษาละตินแม็คโครนิคว่า “gazebo” (ฉันจะมอง) แอล.แอล. เบคอนเสนอว่ามาจากคำว่า “Casbah” จากบริเวณแขวงอาหรับบนเนินในแอลเจียร์ส  แต่เมื่อไม่นานมานี้ ดับเบิลยู เซเยอร์สเสนอว่ามาจากภาษาอาหรับอันดาลูเชียน ว่า “qushaybah” ที่พบในโคลงที่เขียนโดยกวีจากคอร์โดบาอิบน์ คุซมัน (Ibn Quzman)

## การก่อสร้าง
วัสดุก่อสร้างที่ใช้ในการก่อสร้างศาลาสวนก็มีทุกประเภท ในประเทศไทย, อังกฤษและอเมริกาเหนือปัจจุบันมักจะสร้างด้วยไม้และมีหลังคาที่ใช้วัสดุเช่นแผ่นไม้ (Roof shingle) หรืออาจจะเป็นสิ่งก่อสร้างที่สำเร็จรูปที่ขายกันตามห้างร้าน

ศาลาสวนโดยเฉพาะที่สร้างเป็นการชั่วคราวสำหรับงานเช่นงานแต่งงานหรืองานเลี้ยงอาจจะเป็นเต็นท์ผ้าใบ บางครั้งก็จะมีฉากด้านข้างเพื่อกันแมลงก็ได้

## อ้างอิง

## ดูเพิ่ม
* ศาลา 
* ศาลาไทย 
* ซุ้มไม้เลื้อย  

## แหล่งข้อมูลอื่น

หมวดหมู่:ศาลา
หมวดหมู่:ภูมิสถาปัตยกรรม
พระเขี้ยวแก้ว

thumb|150px|พระเขี้ยวแก้วจำลอง ในพิพิธภัณฑ์เมืองโคลอมโบ ศรีลังกา
**พระเขี้ยวแก้ว** หรือ **พระทาฐธาตุ** คือพระทันตธาตุส่วนที่เป็นเขี้ยวของพระโคตมพุทธเจ้า ซึ่งตามลักขณสูตรในพระไตรปิฎกภาษาบาลี ได้กล่าวถึงมหาปุริสลักขณะ 32 ประการ มีข้อความตอนหนึ่งกล่าวถึง ลักษณะของพระทาฐะหรือเขี้ยวของบุคคลผู้มีลักษณะแห่งมหาบุรุษว่า "เขี้ยวพระทนต์ทั้งสี่งามบริสุทธิ์" ข้อมูลนี้จึงทำให้เชื่อกันว่า พระเขี้ยวแก้วมีทั้งหมด 4 องค์
* พระเขี้ยวแก้วเบื้องบนขวา ท้าวสักกะอัญเชิญไปประดิษฐาน ณ พระจุฬามณีเจดีย์ บนสวรรค์ชั้นดาวดึงส์
* พระเขี้ยวแก้วเบื้องต่ำขวา ประดิษฐานที่แคว้นกลิงคะ แล้วจึงถูกอัญเชิญไปประดิษฐาน ณ ลังกาทวีป (วัดพระเขี้ยวแก้ว ประเทศศรีลังกา ในปัจจุบัน)
* พระเขี้ยวแก้วเบื้องบนซ้าย ประดิษฐาน ณ แคว้นคันธาระ แล้วเชื่อว่าถูกอัญเชิญไปประดิษฐานไว้ที่เมืองฉางอัน ประเทศจีน (ซีอาน) โดยพระภิกษุฟาเหียนเมื่อคราวจาริกไปสืบพระศาสนายังอินเดีย ปัจจุบัน พระเขี้ยวแก้วองค์นี้ถูกอัญเชิญไปประดิษฐาน ณ พระมหาเจดีย์ ณ วัดหลิงกวง กรุงปักกิ่ง
* พระเขี้ยวแก้วเบื้องต่ำซ้าย ประดิษฐานในภพพญานาค

เป็นที่เชื่อกันว่า บนโลกมนุษย์ของเรานี้ มีพระเขี้ยวแก้วขององค์พระสัมมาสัมพุทธเจ้าประดิษฐานอยู่ 2 องค์ นอกจากนี้ พระเขี้ยวแก้วยังจัดเป็นพระบรมสารีริกธาตุที่ไม่แยกกระจัดกระจาย องค์มีลักษณะแข็งแกร่งรวมกันแน่น พุทธศาสนิกชนจึงมีความศรัทธาเลื่อมใสในองค์พระเขี้ยวแก้วเป็นอย่างมาก

## อ้างอิง

## แหล่งข้อมูลอื่น
* 

หมวดหมู่:คำศัพท์ศาสนาพุทธ
หมวดหมู่:พระพุทธเจ้า
หมวดหมู่:พระโคตมพุทธเจ้า
โคอิโซระ

***โคอิโซระ: เซ็ตสึไนโคอิโมโนงาตาริ*** (; "ท้องนภาแห่งความรัก: เรื่องราวรักรันทด") หรือเรียกโดยย่อว่า ***โคอิโซระ*** เป็นชื่อนวนิยายแนวเรียนรู้เติบโตและวีรคติ ซึ่งมิกะ (Mika) เขียนขึ้นเมื่อปี 2548 โดยเริ่มเผยแพร่ทางเว็บไซต์ "มาโฮโนะไอแลนด์" (Mahō no iLand) ให้อ่านทางโทรศัพท์เคลื่อนที่ ต่อมา สำนักพิมพ์สตาตส์ (Starts Publications) จึงตีพิมพ์เป็นหนังสือสองเล่มจำหน่ายตั้งแต่เดือนตุลาคม 2549

ผู้เขียนอ้างว่า เนื้อหานิยายอิงชีวประวัติของตน นิยายเรื่องนี้ได้รับความนิยมเป็นอันมากภายในเวลาไม่ช้าจนเป็นปรากฏการณ์ทางวัฒนธรรม ต่อมา นิยายจึงได้รับการดัดแปลงเป็นมังงะ ตลอดจนภาพยนตร์ทั้งจอเงินและจอแก้ว สำหรับภาพยนตร์โทรทัศน์นั้นชื่อภาษาไทยว่า *รักเรานิรันดร*

## อ้างอิง

## แหล่งข้อมูลอื่น
*เว็บไซต์ภาพยนตร์ทางการ 
*เว็บไซต์ละครทางการ  

หมวดหมู่:นวนิยายญี่ปุ่น
หมวดหมู่:ภาพยนตร์ญี่ปุ่น
จิงเว่ย

**จิงเว่ย** () คือชื่อของตัวละครในตำนานจีน เธอเป็นบุตรีของจักรพรรดิเอี๋ยนตี้ มีนามเดิมว่า "หนี่ว์วา" เธอต้องการให้พระบิดาพาไปชมพระอาทิตย์ขึ้น ณ ทะเลตะวันออกแต่พระบิดาทรงติดงานราชกิจจึงไม่สามารถตอบสนองต่อคำขอของเธอได้ เธอจึงแอบพายเรือหนีไปเที่ยวคนเดียวและถูกคลื่นพายุซัดเรืออับปาง ส่วนร่างของเธอจมลงสู่ใต้ทะเลและเกิดใหม่เป็นนกนาม "จิงเว่ย" คอยคาบหินก้อนเล็ก กิ่งไม้ และเมล็ดพืชจากเขาฟาจิวที่เธออาศัยอยู่ บินไปทิ้งยังท้องทะเลตะวันออก เพื่อหวังจะถมทะเลให้เต็ม เพื่อเป็นการแก้แค้นที่ท้องทะเลพรากชีวิตวัยเยาว์ของเธอไป

ครั้งหนึ่งเธอเคยสนทนากับท้องทะเลโดยท้องทะเลกล่าวกับเธอว่าถึงแม้เธอจะทำแบบนี้ไปอีกสักล้านปีก็คงไม่สำเร็จ แต่เธอก็โต้ตอบกลับไปว่าต่อให้เธอต้องทำเช่นนี้ไปอีกร้อยล้านปี หรือจนวันที่โลกแตกสลายเธอก็จะไม่หยุดทำ เพื่อที่มิให้หนุ่มสาวอื่น ๆ ต้องมาจบชีวิตลงในทะเลอย่างที่เธอประสบ

## อิทธิพล

เรื่องราวของเธอทำให้เกิดสำนวน จิงเว่ยถมทะเล () อันหมายถึงความเพียรพยายามที่จะทำเรื่องที่ต้องการให้ประสบผลสำเร็จ

แมลงDrosophilaสายพันธุ์ใหม่ถูกตั้งชื่อตามชื่อของ"จิงเว่ย"โดยศาสตราจารย์ Manyuan Long จากมหาวิทยาลัยชิคาโก เนื่องจากมันกลายพันธุ์มามีโครงสร้างและรูปร่างเหมือนจิงเว่ย

## อ้างอิง

หมวดหมู่:เทพเจ้าจีน
กลองตะโพน

**กลองตะโพน** คือ ตะโพนที่นำมาตีแบบกลองทัด กลองตะโพนใช้ตะโพน 2 ลูก เสียงสูงและเสียงต่ำแล้วนำมาตั้งขึ้นแบบกลองทัด ใช้ไม้ระนาดนวมเป็นไม้ตี ใช้เล่นในวงปี่พาทย์ดึกดำบรรพ์ นอกจากนี้ยังใช้แทนกลองทัดในวงปี่พาทย์ไม้นวมเมื่อบรรเลงภายในอาคาร เพื่อไม่ให้เสียงดังเกินไป

## อ้างอิง

หมวดหมู่:เครื่องดนตรีไทย
แซนด์-แบงค์

**แซนด์ - แบงค์** () เป็นนักร้องดูโอชายแห่งยุค 90s ภายใต้สังกัดอาร์เอส โปรโมชั่น เจ้าของเพลงฮิต "อะไร...ว้า"

## ประวัติ
**แซนด์-พิศุทธิ์** และ **แบงก์-พิเศษ นิธิไพศาลกุล** เป็นอดีตนักร้องดูโอพี่น้อง อยู่ในสังกัดอาร์เอส โปรโมชั่น เคยออกอัลบั้มเพลงชื่อ *SAND - BANK* เพียงชุดเดียว เมื่อปี พ.ศ. 2542 หลังจากนั้น ทั้งสองก็ออกจากวงการ เพื่อไปศึกษาต่อ และปัจจุบัน ต่างคนก็แยกไปทำธุรกิจส่วนตัว

ในปี พ.ศ. 2545 **แบงค์** นักร้องในวง ได้มีผลงานเพลงกับทางค่ายแกรมมี่ โดยใช้ชื่อวง "Tri-Ad (ไทร แอด)" มีสมาชิกทั้งหมด 3 คนคือ อัครินทร์ ฉายแก้วสกุลชัย (หรือ อาร์ต KPN), เขมณัฐฏ์ เธียรธนานนันต์ (ซัน) และ พิเศษ นิธิไพศาลกุล (แบงค์) แต่ไม่ได้ออกอัลบั้มเต็ม โดยมีเพลงเปิดตัวคือเพลง "Girlfriend (เกิร์ลเฟรนด์)"

ทั้งนี้ แซนด์และแบงค์ เป็นพี่ชายร่วมบิดา-มารดา กับนักร้องดูโอพี่น้อง อีกคู่หนึ่งคือ *[[กอล์ฟ-ไมค์]]* (พิชญะ และพิรัชต์ นิธิไพศาลกุล)

## สมาชิก

## ผลงานเพลง
### สตูดิโออัลบั้ม

### เพลงพิเศษ
* อัลบั้ม "RS.Star Party Jam" (2542) 
# เพลง ฝันสีขาว ร่วมกับ อาร์ม ศิริโรจน์ ศิริเจริญ, บาซู

* (แบงค์-พิเศษ นิธิไพศาลกุล) มีผลงานเพลงภายใต้ชื่อวง "Tri-Ad (ทรัย แอด)" สังกัดแกรมมี่
# เพลง Girlfriend
# เพลง หมื่นคำตอกย้ำ

## ผลงานอื่น ๆ
### มิวสิกวิดีโอ
* (แซนด์-แบงค์) เพลง "อะไร...ว้า"
* (แซนด์-แบงค์) เพลง "เจ็บจังเลย"
* (แซนด์-แบงค์) เพลง "ซึ้ง"
* (แซนด์-แบงค์) เพลง "บอกรัก"
* (แบงค์) แสดงมิวสิกวิดีโอเพลง "เจ็บนะ" ของ นาตาลี-แจ๊สกี้
* (แบงค์) แสดงมิวสิกวิดีโอเพลง "Love Love" ของ โฟร์-มด

### นิตยสาร
* เธอกับฉัน
* I LIKE
* The Boy ฯลฯ

## อ้างอิง

## แหล่งข้อมูลอื่น
* Dek-D

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:คู่พี่น้องนักดนตรี
อะแค็ปเปล่า เซเว่น

**อะแค็ปเปล่า เซเว่น** (Acappella 7) เป็นกลุ่มนักร้องประสานเสียงใน อาร์เอส เดิมมีสมาชิกทั้งหมด 7 คน แต่ลาออกจากวงก่อนเข้าอาร์เอสไป 2 คน จึงเหลือสมาชิกเพียง 5 คน และพวกเขาได้ออกอัลบั้มกับอาร์เอสไว้หลายชุดก่อนจะแยกย้ายไปทำงานเบื้องหลัง

หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
Penaeidae

**Penaeidae** เป็นวงศ์ของครัสเตเชียนจำพวกกุ้ง จัดอยู่ในจำพวกกุ้งขนาดกลาง หรือภาษาอังกฤษเรียกว่า Prawn แบ่งออกได้เป็น 2 จำพวก คือพีเนียด และเคย พีเนียดมีมากมาย ตัวอย่างเช่น กุ้งแชบ๊วย

จำแนกกุ้งในวงศ์ Penaeidae ได้ 43 สกุล มี 23 สกุลที่สูญพันธุ์ไปแล้ว (สัญลักษณ์ †):

*† *[[Albertoppelia]]* Schweigert & Garassino, 2004
*† *[[Ambilobeia]]* Garassino & Pasini, 2002
*† *[[Antrimpos]]* Münster, 1839
**[[Artemesia (prawn)|Artemesia]]* Bate, 1888
**[[Atypopenaeus]]* Alcock, 1905
*† *[[Bombur (genus)|Bombur]]* Münster, 1839
*† *[[Bylgia]]* Münster, 1839
*† *[[Carinacaris]]* Garassino, 1994
*† *[[Cretapenaeus]]* Garassino, Pasini & Dutheil, 2006
*† *[[Drobna]]* Münster, 1839
*† *[[Dusa]]* Münster, 1839
**[[Farfantepenaeus]]* Burukovsky, 1997
**[[Fenneropenaeus]]* Pérez Farfante, 1969
**[[Funchalia]]* Johnson, 1868
*† *[[Hakelocaris]]* Garassino, 1994
**[[Heteropenaeus]]* De Man, 1896
*† *[[Ifasya]]* Garassino & Teruzzi, 1995
*† *[[Koelga]]* Münster, 1839
*† *[[Libanocaris]]* Garassino, 1994
**[[Litopenaeus]]* Pérez Farfante, 1969
*† *[[Longichela]]* Garassino & Teruzzi, 1993
*† *[[Longitergite]]* Garassino & Teruzzi, 1996
*† *[[Macropenaeus]]* Garassino, 1994
**[[Macropetasma]]* Stebbing, 1914
**[[Marsupenaeus]]* Tirmizi, 1971
**[[Megokris]]* Pérez Farfante & Kensley, 1997
**[[Melicertus]]* Rafinesque, 1814
**[[Metapenaeopsis]]* Bouvier, 1905
**[[Metapenaeus]]* Wood-Mason & Alcock, 1891
*† *[[Microchela]]* Garassino, 1994
*† *[[Micropenaeus]]* Bravi & Garassino, 1998
**[[Parapenaeopsis]]* Alcock, 1901
**[[Parapenaeus]]* Smith, 1885
**[[Pelagopenaeus]]* Pérez Farfante & Kensley, 1997
**[[Penaeopsis]]* Bate, 1881 (กุ้งตะเข็บ)
**[[Penaeus]]* Fabricius, 1798
**[[Protrachypene]]* Burkenroad, 1934
*† *[[Pseudobombur]]* Secretan, 1975
*† *[[Pseudodusa]]* Schweigert & Garassino, 2004
*† *[[Rauna angusta|Rauna]]* Münster, 1839
*† *[[Rhodanicaris]]* Van Straelen, 1924
**[[Rimapenaeus]]* Pérez Farfante & Kensley, 1997
*† *[[Satyrocaris]]* Garassino & Teruzzi, 1993
**[[Tanypenaeus]]* Pérez Farfante, 1972
**[[Trachypenaeopsis]]* Burkenroad, 1934
**[[Trachypenaeus]]* Alcock, 1901
**[[Trachysalambria]]* Burkenroad, 1934
**[[Xiphopenaeus]]* Smith, 1869

## อ้างอิง

## แหล่งข้อมูลอื่น

หมวดหมู่:กุ้ง
เอสวีที 2

**เอสวีที 2** คือสถานีโทรทัศน์ของประเทศสวีเดน เป็นสถานีของเอสวีที ออกอากาศตั้งแต่ 16.00 นาฬิกา ถึง 1.00 นาฬิกา ตามเวลาของประเทศสวีเดน
ฤทธิจักร

**ฤทธิจักร มวยไทยอหังการ** เป็นนวนิยายเกี่ยวกับมวยไทยที่เข้มข้นตัวเอกเป็นเด็กหนุ่มที่ฝึกฝนมวยไทยมาตั้งแต่เด็ก จนกลายเป็นนักมวยไทยที่เก่งที่สุดจนมีฉายาว่า นักมวยอหังการ ตัวละครหลักของเรื่องมีชีวิตชีวา แฝงปรัชญาชีวิต ผู้เขียนแต่งให้ ตัวพระเอกคือ ฤทธิจักร (หรือจักร)มีพัฒนาการไปตามเวลา ในวัยเด็กจักร เป็นเด็กที่สนุกสนานร่าเริง ลักษณะความคิด นิสัยต่างไปจากเด็กทั่วไป รวมทั้งความแข็งแรงของร่างกายซึ่งทำให้กลายเป็นผู้สืบทอดวิชามวยไทยจากครูเฒ่าผู้สอนวิชามวยไทยกับจักร

ด้วยความเป็นอัจฉริยะในการต่อสู้ทำให้จักรในวัยหนุ่มมีความหยิ่งผยองในฝีมือ จนลืมถึงคำว่า คุณธรรมน้ำใจ จนในที่สุดจักรก็ได้เรียนรู้บทเรียนสำคัญเมื่อสูญเสียแก้ว หญิงคนรัก และยังพ่ายแพ้แก่เรโกะเด็กสาวจากญี่ปุ่น วิธีการต่อสู้ไม่เพียงแต่ความแข็งแรงของร่างกาย ความสูงล้ำของวิชาต่อสู้ แต่ยังวัดกันที่ความแกร่งของจิตใจ จักรได้เรียนรู้บทเรียนนี้

## ตัวละครสำคัญ
# สิงห์ดำ  เป็นนักมวยฝีมือดี ถือเป็นคู่แข่งตัวฉกาจ ซึ่งจักรสามารถชนะได้สองครั้ง 
# แก้ว น้องสาวของสิงห์ดำ มีฝีมือเชิงมวยพอตัว 
# เอก นักมวยไทยค่ายเดียวกับจักร ถือเป็นลูกน้องคนสำคัญของพระเอก
# เรโกะ นักสู้หญิงจากญี่ปุ่น มีเป้าหมายเพื่อจัดการนักสู้ไทย เรโกะวางแผนกำจัดจักรแต่แก้วได้เข้ามาช่วยจึงตายแทนชายคนรัก

## วิชาการต่อสู้
มวยไทยสงคราม  เป็นเชิงมวยไทยที่ใช้ในสนามรบ ที่เน้นการทำร้ายจุดตายของศัตรู เป็นมวยสายแข็งแกร่งที่สุดที่ใช้ฆ่าคน มวยไทยสงครามจะเลือกผู้สิบทอดที่เป็นชายเท่านั้นและสืบทอดให้กับบุคคลเพียงคนเดียว ซึ่งฤทธิจักรเป็นผู้ได้รับการสืบทอดและด้วยพรสววรค์เขาจึงเรียนรู้ฝึกฝนจนสำเร็จมวยไทยสงครามขั้นสุดยอด หลังจากนั้นฤทธิจักรก็สามารถเอาชนะสิงห์ดำล้างตาได้สำเร็จ
ไอคิโด้สังหาร  เป็นมวยอ่อนที่เป็นคู่ปรับกับมวยแข็งแบบมวยไทย แต่ตรงข้ามไอคิโด้สังหารจะสืบทอดให้เฉพาะสตรีในตระกูลทานากะเท่านั้น ซึ่งเรโกะ ทานากะคือผู้สืบทอดไอคิโด้สังหารและเดินมาเมืองไทยเพื่อประลองกับผู้สืบทอดมวยไทยสงคราม 

## มวยไทยสงคราม ปะทะ ไอคิโด้สังหาร

หมวดหมู่:นวนิยายไทย
มหานคร (รายการโทรทัศน์)

**มหานคร** เป็นรายการโทรทัศน์ประเภทวาไรตี้โชว์ พร้อมสาระความรู้และสร้างสรรค์สังคม ที่รวบรวมเรื่องราวมากมายหลากหลายรสชาติ หลากหลายแง่มุม พร้อมพรั่งด้วยอรรถรสแห่งวิถีชีวิต สังคม และวัฒนธรรม ของทุกมหานครในโลกไม่ว่าจะเป็นใจกลางเมืองใหญ่ เมืองมหาอำนาจ เมืองที่เจริญแล้ว เมืองที่กำลังพัฒนา ชานเมือง หรือแม้แต่ในตรอกซอกซอย พร้อมที่จะอวดสายตาให้ทุกคนได้สัมผัส ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมกับ บริษัท มีเดีย ออฟ มีเดียส์ จำกัด (มหาชน) โดยออกอากาศครั้งแรกเมื่อวันที่ 2 มกราคม พ.ศ. 2550 จนถึงครั้งสุดท้ายเมื่อวันที่ 31 กรกฎาคม พ.ศ. 2550 ทุกวันอังคารเวลา 22.30 – 00.30 น. ทางสถานีโทรทัศน์สีกองทัพบกช่อง 7 ปัจจุบันยุติการแพร่ภาพออกอากาศแล้ว 

## รูปแบบของรายการ
รายละเอียดของรายการแบ่งออกเป็นช่วงต่าง ๆ ดังนี้

### สามัคคีมหานคร
เป็นช่วงของการพูดคุย สนทนา ในรูปแบบของการคุยเป็นทีมในเนื้อหาที่เป็นที่สนใจของประชาชน ไม่ว่าจะเป็นละครยอดฮิต นักฟุตบอลดัง นักร้องลูกทุ่ง พร้อมการแสดงสุดพิเศษจากทีมแขกรับเชิญ
### เดียววาไรตี้
เป็นช่วงที่ ด.ช. พัทธดนย์ เกลี้ยงจันทร์ (น้องเดียว) ที่มีฉายาว่า **"เด็กมหัศจรรย์"** จากรายการ เกมทศกัณฐ์เด็ก จะมานำเสนอสารพัดเรื่องราวสนุกสนานกับ เพ็ชรทาย วงษ์คำเหลา (หม่ำ จ๊กมก) และ ธงชัย ประสงค์สันติ
### มหานครค้นหา
ทางรายการจะทำการออกสืบค้นเรื่องราวทุกอย่างที่น่าสนใจ โดยพบกับความพิศวงและความน่าสนใจของมหานครต่าง ๆ ของไทย และสุดยอดสถิติแห่งมหานคร ทั้งนี้เรื่องที่ได้รับความสนใจมากที่สุดในรายการ จะมีถ้วยรางวัลของผู้ว่ามหานครมอบให้เป็น **"มหานครมหานิยม"** อีกด้วย
### สัมผัสมหานครทั่วโลกผ่านดาวเทียม
ทางรายการจะนำเสนอวิถีชีวิตของผู้คนในเมืองหลวงต่าง ๆ ทุกประเทศทั่วโลก รวมทั้งสัมผัสวิถีชีวิตของคนไทยในต่างแดน พร้อมเปิดโอกาสให้ญาติพี่น้องได้พบกันผ่านดาวเทียมยิงตรงจากอเมริกา ถึงทุกจังหวัดในประเทศไทย
### เกร็ดที่สุดแห่งเรื่องราวของมหานคร
ทางรายการจะนำเสนอเรื่องราวที่เป็นที่สุดในประเทศในด้านข้อมูลสถิติ หรือเรื่องราวแปลกประหลาด ที่เกิดขึ้นในประเทศไทยให้ได้รับชม
### มหานครของปลอม
ทางรายการจะให้มาท้าพิสูจน์ของปลอม ด้วยฝีมือ **"เซียนของปลอม"** ที่ได้รับเชิญมาร่วมรายการ ถ้าทำการพิสูจน์ได้ถูกต้องจะได้ของรางวัลกลับไป
### มหานครสงสัย
ทางรายการจะนำเสนอประเด็นและคลี่คลายเกี่ยวกับข้อสงสัยต่าง ๆ ที่มีอยู่ทั่วไปในโลก

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2550
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2550
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์โดยมีเดียสตูดิโอ
หมวดหมู่:รายการโทรทัศน์ช่อง 7
ดับเบิลยูดับเบิลยูอี แบคแลช

**แบคแลช ** เป็นรายการแบบเพย์-เพอร์-วิว ของ WWE เริ่มต้นในปี พ.ศ. 2542 ถึง พ.ศ. 2552 ซึ่งจัดหลังเรสเซิลเมเนีย 3 สัปดาห์ โดยส่วนใหญ่คู่เอกของศึกนี้จะคลายกับศึกเรสเซิลเมเนีย โดยแต่เดิมนั้นจัดเป็นรายการเฮาส์โชว์ ในชื่อ แบคแลช:อินยัวร์เฮาส์  ต่อมาเมื่อปี 2000 จึงเปลี่ยนมาเป็น รายการเพย์-เพอร์-วิว แบบปกติ 

ในปี พ.ศ. 2559 รายการนี้ได้กลับมาอีกครั้งโดยเป็นศึกใหญ่ของสแมคดาวน์

## วันที่และสถานที่ของแบคแลช

## อ้างอิง

บแบคแลช
บแบคแลช
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2542
หมวดหมู่:รายการโทรทัศน์ที่ยุติการออกอากาศในปี พ.ศ. 2552
เลออโคออน

[thumb|270px|right|"[เลออโคออนและบุตร" ประติมากรรมหินอ่อนที่ปัจจุบันตั้งแสดงอยู่ที่พิพิธภัณฑ์วาติกันในนครรัฐวาติกัน]]

**เลออโคออน** (, ; , ) เป็นบุคคลในประมวลเรื่องปรัมปรากรีกกับโรมันและใน Epic Cycle เลออโคออนเป็นนักบวชโทรจัน แต่กลับไปละเมิดกฎอาจจะด้วยการแต่งงานและมีลูก หรืออาจจะโดยการปฏิบัติตัวในทางที่ไม่เหมาะสมโดยการไปสมสู่กับภรรยาต่อหน้ารูปเคารพในวัด บทบาทของเลออโคออนในตำนานสงครามเมืองทรอยคือไปพยายามเตือนฝ่ายทรอยไม่ให้รับม้าโทรจันจากฝ่ายกรีก ซึ่งทำความพิโรธให้แก่เทพเจ้าผู้ส่งงูทะเลสองตัวจากเกาะเทเนดอสมาเข่นฆ่า

## ครอบครัว
เลออโคออนได้รับการระบุว่าเป็นบุตรแห่งอะโคทีส อันเทนอร์ หรือโพไซดอน หรือบุตรของ Priam กับ Hecuba
เขามีลูกชายสองคน

## หมายเหตุ

## อ้างอิง

## ข้อมูล

* 
* 
* 

## แหล่งข้อมูลอื่น
* The Warburg Institute Iconographic Database (images of Laocoön)
* 
* 
* 
* 

หมวดหมู่:เทพเจ้ากรีก
ทางข้ามสัตว์ป่า

thumb|ทางข้ามสัตว์ป่า สร้างคร่อมถนน
thumb|ทางข้ามสัตว์ป่า ลอดใต้ถนน
**ทางข้ามสัตว์ป่า** เป็นทางเชื่อมต่อถิ่นที่อยู่ของสัตว์ป่า ช่วยให้สัตว์ป่าสามารถข้ามถนนได้อย่างปลอดภัย ทางข้ามดังกล่าวอาจเป็นสะพานข้าม อุโมงค์ลอด ท่อ หรือบันไดปลา
ทางข้ามสัตว์ป่าเป็นทางหนึ่งในการอนุรักษ์ถิ่นที่อยู่ของสัตว์ป่า โดยการเชื่อมถิ่นที่อยู่ของสัตว์ป่าที่เคยถูกตัดขาดด้วยทางหลวง นอกจากนี้ยังช่วยลดอุบัติเหตุรถกับสัตว์ชนกัน

การศึกษาหนึ่งประเมินว่าการมีทางข้ามดังกล่าวเพิ่มขึ้นในโครงการสร้างทางหลวง จะมีค่าใช้จ่ายเพิ่มขึ้นเพียง 7-8% 

สำนักขนส่งเวอร์จิเนียทำการวิจัยที่ทางข้ามสัตว์ป่าต่างๆ ในเวอร์จิเนียเป็นเวลาหนึ่งปี พบว่าหากสัตว์ป่าใช้ทางข้ามแม้เพียงเล็กน้อย (ราว 2.6 ครั้งต่อปี) มูลค่าของทรัพย์สินที่ป้องกันความเสียหายได้ก็จะเกินค่าก่อสร้างแล้ว 

## อ้างอิง
*
*
*
*
*
*
*
*
*
*
*
*
*
*
*Hallstrom, W., A. P. Clevenger, A. Maher and J Whittington. 2008. Effectiveness of highway mitigation fencing for ungulates and carnivores. Journal of Applied Ecology - In Review.
*
*
*
*
*
*
*
*

หมวดหมู่:สะพานแบ่งตามประเภท
หมวดหมู่:อุโมงค์
หมวดหมู่:การฟื้นฟูระบบนิเวศ
พิมพ์พรรณ ชลายนคุปต์

**พิมพ์พรรณ ชลายนคุปต์** (เกิด 14 กุมภาพันธ์ พ.ศ. 2521) ชื่อเล่น **พิมพ์** เป็นนักแสดงและนางแบบชาวไทย เข้าสู่วงการจากการประกวด Miss Motor Show ปี 2543 โดยได้ตำแหน่งชนะเลิศ มีชื่อเสียงจากการแสดงภาพยนตร์เรื่อง *[[คืนบาป พรหมพิราม]]* ซึ่งทำให้เธอได้รับรางวัลนักแสดงนำหญิงยอดเยี่ยม รางวัลสุพรรณหงส์ ประจำปี พ.ศ. 2546

## ประวัติ
เป็นบุตรคนโต ในจำนวนพี่น้อง 2 คน จบการศึกษาระดับมัธยม โรงเรียนราชวินิต มัธยม จบปริญญาตรี คณะบริหารธุรกิจ สาขาการเงิน มหาวิทยาลัยกรุงเทพ ปริญญาโท สาขาอีคอมเมอร์ซ มหาวิทยาลัยศรีปทุม

เธอเคยแสดงภาพยนตร์เรื่อง ขุนแผน (2545) ของธนิตย์ จิตนุกูล ในปี 2552 เธอแสดงละครเรื่อง มงกุฎแสงจันทร์ รับบท จตารี และเธอยังเป็นนางแบบ เธอยังทำประโยชน์เพื่อสังคมในหลาย ๆ ด้าน เช่นเป็นอาสาสมัครกู้ภัยมูลนิธิป่อเต็กตึ๊ง นอกจากการแสดงแล้วเธอยังร้องเพลงได้ดีอีกด้วย

## ผลงาน
### เพลง
* ร้องไห้ได้ไหม ร้องคู่ ปฐมพงศ์ เรือนใจดี, ทัช ณ ตะกั่วทุ่ง (ต้นฉบับ แซ็ค ชุมแพ) (เพลงประกอบละคร นางฟ้าลำแคน) (2563)
* อยากให้เธออยู่ตรงนี้ (cover version)
* เดี๋ยวจัดให้ (เพลงประกอบภาพยนตร์ ฟอร์มาลีนแมนรักเธอเท้าฟ้า)
* ขอบคุณแฟนๆ (เพลงประกอบภาพยนตร์ฟอร์มาลีนแมนรักเธอเท้าฟ้า)
### ภาพยนตร์
* *ขุนแผน* (2545)
* *[[คืนบาป พรหมพิราม]]* (2546)
* *ฟอร์มาลีนแมน : รักเธอเท่าฟ้า* (2547)
* กบฏท้าวศรีสุดาจัน * (2548)
* *โบอา งูยักษ์* (2549)
* *โคลิค เด็กเห็นผี* (2549)
* *อาข่าผู้น่ารัก* (2551)
* *ปืนใหญ่จอมสลัด* (2551)
* *สวย ซามูไร* (2552)
* *ตำนานสมเด็จพระนเรศวรมหาราช ภาค ๓ ยุทธนาวี* (2554)
* *ตำนานสมเด็จพระนเรศวรมหาราช ภาค ๔ ศึกนันทบุเรง* (2554)
* *ภาพยนตร์ประกอบเพลง ชีวิตภาคค่ำ* (2556)
*  *อาปัติ* (2558)
* * The Autistic Hero (ดิ ออทิสติก ฮีโร่)*  (2561)
*  *มูลู หน้าครู* (2568)
* *กิ่งแก้ว'' (2569)
* เด็กโขน(2569)

### ละครโทรทัศน์

### ละครเฉลิมพระเกียรติ

### มิวสิกวิดีโอ
* "ผู้หญิงด้วยกัน" ของ ฝน ธนสุนทร (2553) 
* "ผู้บ่าวเปลี๋ยนไป" ของ จินตหรา พูนลาภ  (2547)
* "คนคนนี้" ของ พลพล
* "ไม่รักเธอแล้ว" ของ The sis [2546]
* "ไม่เหงาไม่มา" ของ หงส์ ทยุตา [ชีวิตภาคค่ำ]
* "ไว้ใจ" ของ โฟร์ท

## อ้างอิง

## แหล่งข้อมูลอื่น
* 
* 
* 

หมวดหมู่:นางแบบไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนราชวินิต
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:บุคคลจากคณะบริหารธุรกิจ มหาวิทยาลัยศรีปทุม
ร้านไม้เลื้อย

__NOTOC__

[thumb|260px |ร้านไม้เลื้อยบนเนินต่างระดับที่เซตตีโมวิตโตเนในบริเวณ[แคว้นพีดมอนต์ในประเทศอิตาลี]]
thumb|upright|260px|ร้านไม้เลื้อยเป็นอุโมงค์
**ร้านไม้เลื้อย** () เป็นสิ่งก่อสร้างประดับสวน (garden feature) ที่มีลักษณะเป็นซุ้มเหนือทางเดินหรือบริเวณที่นั่งพักผ่อน ที่สร้างขึ้นเพื่อใช้เป็นร่มเงา ตัวสิ่งก่อสร้างประกอบด้วยเสาและโครงหลังคาโปร่งหรือแผงตาตาราง (lattice) เพื่อให้ไม้สามารถเลื้อยได้หรือช่วยรักษารูปทรงของไม้เลื้อยตามทรงหรือโครงสร้างที่ต้องการ ร้านไม้เลื้อยเป็นศาลาสวนประเภทหนึ่ง หรืออาจจะเป็นส่วนที่สร้างติดกับสิ่งก่อสร้างอื่น 

คำว่า "pergula" มาจากภาษาละตินที่หมายถึงชายคาที่ยื่นออกไป คำนี้นำเข้ามาใช้ในภาษาอังกฤษจากภาษาอิตาลีเป็นครั้งแรกในปี ค.ศ. 1645 โดยจอห์น เอเวลินที่สำนักสงฆ์ตรีนีตาเดย์มอนตี (Trinità dei Monti) ในกรุงโรม และใช้ในอังกฤษในปี ค.ศ. 1654 ในหมู่ของเอิร์ลแห่เพมโบรค เมื่อเอเวลินดูการไล่กระต่ายโดยสุนัขเกรฮาวนด์ใน "ร้านไม้เลื้อย" ที่สร้างเพื่อการนี้โดยเฉพาะ

ร้านไม้เลื้อยเกี่ยวข้องกับศาลา ที่อาจจะเป็นส่วนที่ต่อออกไปจากประตูสิ่งก่อสร้างออกไปยังสวน หรืออาจจะเป็นสิ่งก่อสร้างที่เป็นอิสระที่ให้ร่มเงาตามทางเดิน

ร้านไม้เลื้อยในปัจจุบันมักจะเป็นสิ่งก่อสร้างที่ถาวรกว่า "อุโมงค์ไม้เลื้อย" หรือ "อุโมงค์เขียว" ของสวนในปลายยุคกลางหรือต้นสมัยฟื้นฟูศิลปวิทยาที่ใช้การดัดยอดที่ออกใหม่ของไม้ที่ดัดง่าย เช่น หลิวหรือเฮเซิลให้เป็นซุ้มโค้งเป็นระยะ ๆ และสานกันเพื่อให้ไม้เลื้อยได้ และทำเป็นทางเดินที่ให้ร่มเงาและเป็นที่หลบจากความร้อนจากแดดในหน้าร้อน หรืออาจจะพอใช้หลบฝนได้บ้าง คฤหาสน์ลาเปตรายาของตระกูลเมดีชีใช้ร้านไม้เลื้อยที่ในที่สุดก็กลายมาเป็นศาลาสวน 

เมื่อการตกแต่งสวนในคริสต์ศตวรรษที่ 18 และ 19 หันมานิยมการจัดสวนแบบธรรมชาติ ร้านไม้เลื้อยก็หมดความนิยมลงไปเพราะถือว่าเป็นสิ่งประดิษฐ์ การก่อสร้างร้านไม้เลื้อยในปัจจุบันมักจะทำด้วยไม้มากกว่าที่จะทำด้วยอิฐซึ่งทำให้ค่าใช้จ่ายในการก่อสร้างลดน้อยลง และเป็นการช่วยทำให้ร้านไม้เลื้อยเป็นที่แพร่หลายมากยิ่งขึ้นด้วย โดยทั่วไปร้านไม้เลื้อยอาจจะสร้างจากไม้ที่ทนแดดทนฝนเช่นไม้ซีดาร์แดงหรือไม้เรดวูด บางครั้งก็จะทาสีขาวหรือปล่อยให้เป็นสีเนื้อไม้ตามธรรมชาติ

## อ้างอิง

## ดูเพิ่ม
* ศาลา 
* ศาลาสวน

## แหล่งข้อมูลอื่น

หมวดหมู่:ส่วนประกอบของสิ่งก่อสร้าง
หมวดหมู่:ศาลา